Дырэктар “Карытас” айцец Андрэй Жылевіч OFMCap з радасцю падтрымаў ідэю стварэння такога праекта. Святар распавядае: “Калі маладыя людзі заканчваюць навучальную ўстанову, яны не маюць нейкіх прыладаў або абсталявання, каб распачаць пэўную справу. Гэта своеасаблівая дапамога для іх. Пазней таксама ўзнікла ідэя, каб пры падтрымцы гэтых жа маладых спецыялістаў даваць нейкія прафесійныя навыкі для людзей з абмежаванымі магчымасцямі і навучыць іх канкрэтнай справе. Дзейнасць “Клуба майстроў” – гэта ў першую чаргу стварэнне магчымасцей для маладых інвалідаў”.